**PREDLOG**

## 

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

# Številka: 9000-05/2016 - 02

Datum: 7. 4. 2016

# ZAPISNIK

**9. redne seje sveta Občine Vitanje,**

**ki je bila v četrtek, 7. 4. 2016, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Mateja Kovše, Simon Golenač, Andrej Ošlak, Stane Plankl, Slavko Kitek, Dejan Fijavž, Rudolf Pesjak, Jože Brodej, Andrej Poklič.

Ostali prisotni:

1. Župan Mirko Polutnik
2. Občinska uprava: Srečko Fijavž, Tanja Čretnik (SOU za področje računovodstva), Nataša Kos (MIR občin Dobje, Dobrna, Oplotnica, Slovenske Konjice, Šentjur, Vojnik, Vitanje in Zreče), Gorazd Fric in Romana Holobar
3. Predsednica Nadzornega odbora Občine Vitanje: Marjana Rančnik
4. Mediji: Nina Razboršek - Novice, Radio Rogla.

Župan je pozdravil prisotne, ugotovil, da so prisotni vsi svetniki in odprl sejo.

Na zapisnike 8. redne in štirih korespondenčnih sej ni bilo pripomb in soglasno (11 ZA) je bil sprejet

**SKLEP: Občinski svet potrdi predloge zapisnikov 8. redne seje z dne 28. 12. 2015 in korespondenčnih sej 17. 12. 2015, 29. 1. 2016, 14, 3. 2016 in 17. 4. 2016.**

V nadaljevanju je župan predstavil Poročilo o izpolnjevanju sklepov navedenih sej in soglasno je bil (11 ZA) sprejet

**SKLEP: Občinski svet potrdi poročilo o izpolnjevanju sklepov 8. redne seje in korespondenčnih sej 17. 12. 2015, 29. 1. 2016, 14, 3. 2016 in 17. 4. 2016.**

Župan je v prebral predlog dnevnega reda iz vabila.

**Predlagan dnevni red:**

1. Poročilo o delu Medobčinskega inšpektorata in redarstva v letu 2015,
2. Predlog KVIAZ-a za imenovanje članov Sveta Zavoda OŠ Vitanje,
3. Predlog KVIAZ-a za imenovanje predstavnikov javnosti v Senatih za reševanje pritožb zoper ravnanje policistov,
4. Obravnava predloga Pravilnika o spremembi pravilnika o sofinanciranju programov na področju ljubiteljskih kulturnih dejavnosti v Občini Vitanje,
5. Poročilo Nadzornega odbora Vitanje,
6. Obravnava predloga Zaključnega računa proračuna Občine Vitanje za leto 2015,
7. Obravnava predloga Rebalansa proračuna Občine Vitanje za leto 2016,
8. Predstavitev koncepta KSEVT iz lokalnega vidika, trenutna situacija in možni izhodi
9. Obravnava vlog občanov in organizacij,
10. Vprašanja in pobude,
11. Razno.

Svetniki niso imeli pripomb na predlagan dnevni red in soglasno (11 ZA) so prejeli

# SKLEP: Občinski svet sprejme v gradivu predlagan dnevni red.

# K tč. 1

Poročilo o delu Medobčinskega inšpektorata in redarstva v letu 2015; (gradivo priloženo)

Župan je predstavil točko in predal besedo ge. Kos, ki je predstavila ključne podatke iz letnega poročila za leto 2015. V razpravi, v kateri so sodelovali župan, ga. Kos in svetniki Poklič, Brodej, Hrovat, Ošlak, Plankl in Kričaj, so svetniki sprejeli naslednje napotke k delu medobčinskega inšpektorata:

* medobčinski inšpektorat bo s predstavnikom občinske uprave določil lokacije za postavitev vrečk in košev za odlaganje pasjih iztrebkov in povečal število nadzornih obhodov,
* ga. Kos in g. Fric bosta opravila terenski ogled ceste na Rakovec, ki so jo izvajalci gozdarskih del po zaključku pustili neurejeno in neočiščeno,
* medobčinski inšpektorat bo pripravil prispevek v lokalni časopis Vitanjčan o primerni prometni signalizaciji pri gozdarskih delih ob javni cesti.

Občinski svet je soglasno (10 ZA) sprejel

**SKLEP: Občinski svet Občine Vitanje sprejme in potrdi Poročilo o delu medobčinskega inšpektorata in redarstva občin Dobje, Dobrna, Oplotnica, Slovenske Konjice, Šentjur, Vitanje, Vojnik, Zreče za leto 2015 v predstavljeni vsebini.**

# K tč. 2 in 3

Predlog KVIAZ-a za imenovanje članov Sveta Zavoda OŠ Vitanje; (gradivo priloženo)

Predlog KVIAZ-a za imenovanje predstavnikov javnosti v Senatih za reševanje pritožb zoper ravnanje policistov; (gradivo priloženo)

Na poziv župana je predsednik KVIAZ-a združil predstavitvi predlogov pod točkama 2 in 3. V svet zavoda OŠ Vitanje je komisija predlagala Matejo Kovše, Nives Kričaj in Romana Kotnika, za predstavnika javnosti v Senat za reševanje pritožb zoper ravnanje policistov pa Boštjana Cimpermana. G. Poklič je svetnike seznanil s predlogom komisije, naj župan pozove sedanje predstavnike Občine, imenovane v svete zavodov in organizacij izven občine, naj do konca tega leta, podajo poročilo o delu teh organov in odločitvah, ki se nanašajo na Občino Vitanje. Novo imenovanim predstavnikom naj se od zdaj naprej ta obveznost letnega poročanja o njihovem delu zapiše v sklep o imenovanju. Razprave ni bilo in svetniki so soglasno (11 ZA) sprejeli

**SKLEP št. 1: Občinski svet Občine Vitanje imenuje za predstavnike ustanovitelja v svet zavoda Osnovne šole Vitanje Matejo Kovše, Nives Kričaj in Romana Kotnika. V sklep o imenovanju naj se vpiše obveza poročanja o delu enkrat letno.**

**SKLEP št. 2: Občinski svet Občine Vitanje imenuje za predstavnika javnosti v Senat za reševanje pritožb zoper ravnanje policistov Boštjana Cimpermana.**

**SKLEP št. 3: Župan naj pozove sedanje predstavnike Občine, imenovane v svete zavodov in organizacij izven občine, naj do konca tega leta podajo poročilo o delu teh organov.**

# K tč. 4

Obravnava predloga Pravilnika o spremembi pravilnika o sofinanciranju programov na področju ljubiteljskih kulturnih dejavnosti v Občini Vitanje; (gradivo priloženo)

Obrazložitev je podal svetnik Fijavž. Na vprašanje svetnika Pokliča je povedal, da je odbor pripravil spremembe na podlagi dosedanjih izkušenj pri obravnavi prijav društev in organizacij na razpise. Razprave ni bilo in svetniki so soglasno (11 ZA) sprejeli

**SKLEP: Občinski svet Občine Vitanje sprejme in potrdi predlog Pravilnika o spremembi pravilnika o sofinanciranju programov na področju ljubiteljskih kulturnih dejavnosti v Občini Vitanje v predlagani vsebini.**

# K tč. 5

Poročilo Nadzornega odbora Vitanje; (gradivo posredovano svetnikom pred sejo)

Predsednica nadzornega odbora je predstavila Poročilo o opravljenem nadzoru zaključnega računa proračuna Občine Vitanje za leto 2015. V razpravi, v kateri so sodelovali župan, ga. Rančnik in svetniki Golenač, Hrovat, Kričaj, Brodej in Plankl, so svetniki izrazili stališče, da je potrebno pri izvajanju občinskih investicij ustanoviti gradbeni odbor, ki bo sproti nadziral potek del in po potrebi tudi spremljal morebitno povečanje del. O sprejetih stališčih se seznani višjega svetovalca za okolje in prostor ter komunalo in infrastrukturo Gorazda Frica. Župan je povedal, da je že dal splošna navodila za sestavo članstva v gradbenih odborih za vodenje investicij.

Po razpravi so soglasno (11 ZA) sprejeli

**SKLEP: Občinski svet Občine Vitanje sprejme in potrdi Poročilo o opravljenem nadzoru zaključnega računa proračuna Občine Vitanje za leto 2015 v predlagani vsebini.**

# K tč. 6

Obravnava predloga Zaključnega računa proračuna Občine Vitanje za leto 2015; (gradivo priloženo)

Odlok o zaključnem računu je predstavila ga. Tanja Čretnik. Predsednik odbora za premoženje g. Poklič je povedal, da je odbor pregledal ZR in ocenil, da je ustrezen, saj ne odstopa od potrjenega rebalansa, zaradi izkazane tendence zmanjševanja obremenitev pa mu odbor daje pozitivno mnenje.

Na vprašanje g. Hrovata o prikazani menjavi nepremičnin je odgovoril g. Fijavž, nato je bil soglasno (11 ZA) sprejet:

**SKLEP: Občinski svet Občine Vitanje na svoji 9. redni seji dne 7.4.2015 sprejme Odlok o zaključnem računu proračuna Občine Vitanje za leto 2015.**

**K tč. 7**

Obravnava predloga Rebalansa proračuna Občine Vitanje za leto 2016; (gradivo priloženo)

Vsebino prvega rebalansa proračuna za leto 2016 je predstavila ga. Čretnik. Predsednik odbora za premoženje je povedal, da je predlog obravnaval odbor za premoženje in županu podal nekaj vsebinskih vprašanj. Župan je podal razloge za spremembe treh investicijskih postavk. Pri investiciji varne šolske pešpoti na Štajnhof je seznanil svetnike s predračunom, ki znaša 8.892, 50 EUR brez DDV, saj samo dobava in vgradnja kandelabra za ulično razsvetljavo neosvetljenega dela znaša skoraj 4 tisoč EUR. V nadaljnji razpravi so sodelovali župan, g. Fric, ga. Rančnik in svetniki Poklič, Kričaj, Brodej, Plankl in Hrovat. Po razpravi so bili z večino glasov (10 ZA, 1 VZDRŽAN) sprejeti:

**SKLEP št. 1:** **Občinski svet Občine Vitanje na svoji 9. seji, dne 7. 4. 2016, sprejme osnutek Odloka o rebalansu proračuna Občine Vitanje za leto 2016.**

**SKLEP št. 2: Občinski svet Občine Vitanje na svoji 9. seji, dne 7. 4. 2016, osnutek Odloka o rebalansu proračuna Občine Vitanje za leto 2016 preoblikuje v predlog.**

**SKLEP št. 3: Občinski svet Občine Vitanje na svoji 9. seji, dne 7. 4. 2016, sprejme Odlok o rebalansu proračuna Občine Vitanje za leto 2016.**

# K tč. 8

Predstavitev koncepta KSEVT iz lokalnega vidika, trenutna situacija in možni izhodi;

Župan je svetnike seznanil s kronološkim potekom situacije javnega zavoda KSEVT, podal informacijo o vračilu zahtevka ministrstvu za kulturo, o inšpekcijskem nadzoru in o zahtevku ministrstva za notranje zadeve za posredovanje dokumentacije. O vsem tem je obvestil tudi svet zavoda Ksevt in ga pozval k razpravi oz. k zavzetju stališč v zvezi z dogajanjem v Ksevt.

V nadaljevanju je g. Fijavž je kronološki potek razvoja ideje, investicije v objekt in programa zavoda Ksevt od prvih zasnov spominske sobe Hermanu Potočniku do današnjih svetovno priznanih razstav in drugih programskih vsebin.

Po krajši razpravi, v kateri so sodelovali župan, g. Fijavž, ga. Rančnik in svetniki Hrovat, Kričaj in Golenač je župan zagotovil svetnikom, da bodo o novih ugotovitvah seznanjeni.

**K tč. 9**

Obravnava vlog občanov in organizacij;

**Ž**upan seznanil svet z zahtevo predsednika Prostovoljnega gasilskega društva Vitanje, da je povabljen na občinski svet in le-tega seznani s finančno situacijo delovanja društva.

Predsednik PGD Vitanje Vojko Dobrosavljevič se ob 20.45 pridruži seji.

G. Dobrosavljevič je svetnikom razdelil stroškovnik dejavnosti PGD Vitanje in v svoji predstavitvi pojasnil, da društvo z okrog 10.000 EUR, kolikor jim je namenil občinski proračun v letu 2016, nikakor ne more izpolniti zakonsko določenih nujnih pogojev opremljenosti in izvajanja dejavnosti.

V nadaljevanju je g. Dobrosavljevič odgovoril na nekaj vprašanj svetnikov in po zaključeni predstavitvi ob 21.05 zapustil sejo.

Svetniki so na predlog svetnika Pokliča soglasno sprejeli

**SKLEP: Financiranje in letne stroške PGD Vitanje naj v imenu občinskega sveta pregleda odbor za finance in premoženje in zavzame stališče.**

**K tč. 10**

Vprašanja in pobude;

1. G. Brodej je predstavil svetnikom turistični prospekt Mislinje in se zavzel za pripravo vitanjskega prospekta.

Župan je povedal, da za enkrat sredstev ni, zato naj pobudo obravnava odbor za turizem.

1. G. Hrovat je predlagal, naj občinska uprava pripravi spisek vseh javnih cest v občini, njihov status glede na lastništvo in primernost modernizacije za namen načrtovanja investicij v prihodnje.
2. G. Ošlak je dal pobudo Vaške skupnosti Paka za postavitev prometnih znakov Živali na cesti in varnostnih ograj na njihovi cesti.

**K tč. 11**

Razno:

Pod točko Razno je župan seznanil občinski s stanjem občinskega vozila Volkwagen Golf CL Synchro, ki je nevozno. Njegova ocenjena tržna vrednost znaša 260,00 EUR, zato je župan predlagal odpis vozila. Razprave ni bilo in svetniki so soglasno (11 ZA) sprejeli

SKLEP: Občinsko vozilo Volkwagen Golf CL Synchro se odpiše iz evidence osnovnih sredstev Občine Vitanje.

Seja se je zaključila ob 21.10 uri.

Seja je bila tonsko posneta. Potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK